Filmi “Të fundit në Aleppo”
Dëshmi vizuale e krimeve kundër njerëzimit në dokumentarin e producentit sirian Feras Fayyad
Në Aleppo të Syrisë, ndërsa regjimi i Assadit është duke shkatërruar qytetin dhe jetën e banorëve të tij me bomba dhe sulme ajrore, shumë civilë rrezikojnë jetën gjatë përpjekjeve për të shpëtuar të plagosurit dhe për të nxjerrë trupat e të vdekurve nga rrënojat. Që nga viti 2013, këta vullnetarë, njerëz të profesioneve të ndryshme, kanë krijuar grupin e Mbrojtjes Civile Siriane, të njohur si Helmetat e Bardha. Producenti sirian i filmave Feras Fayyad na sjell një dëshmi të veçantë të sakrificave të tyre. Korrespondentja e Zërit të Amerikës Penelope Poulou bisedoi me producentin dhe na sjell hollësi nga dokumentari i titulluar “Të fundit në Alepo”. Në mes të rrënojave, Khaled, anëtar i grupit Helmetat e Bardha, i martuar me dy fëmijë, është një nga njerëzit e fundit që kanë mbetur në Aleppo, duke u përpjekur të nxjerrë trupat e të plagosurve të mbetur nën rrënojat e ndërtesave të rrëzuara nga bombardimet e vazhdueshme të regjimit të Assadit, nga rusët dhe ISIS. Shumica e viktimave janë fëmijë, thotë producenti sirian i filmave, fitues i disa çmimeve, Feras Fayyad: thotë regjisori Feras Fayyad. Filmi “Last Men in Aleppo”, “Të fundit në Alepo”, përqëndrohet tek ata sirianë, të cilët zgjodhën të qëndrojnë në vendin e tyre. Dokumentari i Fersa Fayyad-it ëshët një akuzë për krimet kundër njerëzimit. Por edhe një dëshmi pro njerëzimit. Në mesin e shkatërrimeve, njerëzit përsëri gjejnë gëzimin e jetës mes miqve dhe familjes. Khaled ndërton një akuarium me peshq për fëmijët e tij. Fersa Fayyad, në bashkëpunim me Qendrën Mediatike të Aleppos dhe disa gazetarë, që kontriubuan tek ky film, rrezikuan jetën e tyre gjatë regjistrimit të operacioneve të përditshme të Helmetave të Bardha në Aleppo. Sot producenti i filmit jeton në mërgim. Ai u fut dy herë në burg nga regjimi i Assadit dhe do të përballej me vdekjen në se do të kthehej në Siri. ...Dhe ndërsa filmi përqëndrohet tek ata sirianë që zgjodhën të qëndrojnë në vendin e tyre të shkatërruar nga luftimet, ai na ndihmon gjithashtu të ndjejmë për peripecitë e atyre që largohen. Gjatë xhirimit të dokumentarit, Khaled – ashtu sikurse shumë të tjerë, u vra ndërsa përpiqej të shpëtonte fqinjët